CELEX: 62011CA0542
Language: el
Date: 2013-06-27 00:00:00
Title: Υπόθεση C-542/11: Απόφαση του Δικαστηρίου (πέμπτο τμήμα) της 27ης Ιουνίου 2013 [αίτηση του Hoge Raad der Nederlanden (Κάτω Χώρες) για την έκδοση προδικαστικής αποφάσεως] — Staatssecretaris van Financiën κατά Codirex Expeditie BV [Κοινοτικός τελωνειακός κώδικας — Κανονισμός (ΕΟΚ) αριθ. 2913/92 — Εμπορεύματα σε προσωρινή εναπόθεση — Μη κοινοτικά εμπορεύματα — Τελωνειακό καθεστώς εξωτερικής κοινοτικής διαμετακομίσεως — Χρονικό σημείο αποκτήσεως τελωνειακού προορισμού — Αποδοχή της τελωνειακής διασαφήσεως — Παράδοση των εμπορευμάτων — Τελωνειακή οφειλή]

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/14
            
         Απόφαση του Δικαστηρίου (πέμπτο τμήμα) της 27ης Ιουνίου 2013 [αίτηση του Hoge Raad der Nederlanden (Κάτω Χώρες) για την έκδοση προδικαστικής αποφάσεως] — Staatssecretaris van Financiën κατά Codirex Expeditie BV
   (Υπόθεση C-542/11) (1)
   
   (Κοινοτικός τελωνειακός κώδικας - Κανονισμός (ΕΟΚ) αριθ. 2913/92 - Εμπορεύματα σε προσωρινή εναπόθεση - Μη κοινοτικά εμπορεύματα - Τελωνειακό καθεστώς εξωτερικής κοινοτικής διαμετακομίσεως - Χρονικό σημείο αποκτήσεως τελωνειακού προορισμού - Αποδοχή της τελωνειακής διασαφήσεως - Παράδοση των εμπορευμάτων - Τελωνειακή οφειλή)
   2013/C 225/22
   Γλώσσα διαδικασίας: η ολλανδική
   
      Αιτούν δικαστήριο
   
   Hoge Raad der Nederlanden
   
      Διάδικοι στην υπόθεση της κύριας δίκης
   
   Staatssecretaris van Financiën
   
      κατά
   
   Codirex Expeditie BV
   
      Αντικείμενο
   
   Αίτηση προδικαστικής αποφάσεως — Hoge Raad der Nederlanden — Ερμηνεία του άρθρου 50 του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302, σ. 1) — Εμπορεύματα σε προσωρινή εναπόθεση τα οποία διασαφήθηκαν για την υπαγωγή τους στο τελωνειακό καθεστώς της εξωτερικής κοινοτικής διαμετακομίσεως
   
      Διατακτικό
   
   Τα άρθρα 50, 67 και 73 του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα, όπως τροποποιήθηκε με τον κανονισμό (ΕΚ) 648/2005 του Ευρωπαϊκού Κοινοβουλίου και του Συμβουλίου, της 13ης Απριλίου 2005, έχουν την έννοια ότι τα μη κοινοτικά εμπορεύματα που έχουν αποτελέσει αντικείμενο τελωνειακής διασαφήσεως αποδεχθείσας από τις τελωνειακές αρχές προκειμένου να υπαχθούν στο τελωνειακό καθεστώς της εξωτερικής κοινοτικής διαμετακομίσεως και που βρίσκονται στην τελωνειακή κατάσταση της προσωρινής εναποθέσεως υπάγονται στο ως άνω τελωνειακό καθεστώς και, επομένως, αποκτούν τελωνειακό προορισμό μόλις χορηγηθεί άδεια παραδόσεώς τους.
   
      (1)  ΕΕ C 25 της 28.1.2012.